Id-Deċiżjoni tal-Kummissjoni
tas-6 ta' April 1995
dwar il-valutazzjoni ta' 71 miżura proposta li tikkwalifika għall-finanzjament Komunitarju skond id-Deċiżjoni tal-Kunsill Nru 94/445/EC rigward in-networks telematiċi interamministrattivi ta' l-istatistika dwar l-iskambju ta' beni bejn l-Istati Membri (Edicom)
(95/126/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabilixxi l-Komunitajiet Ewropej,
Wara li kkunsidrat id-Deċiżjoni tal-Kunsill Nru 94/445/KE tal-11 ta' Lulju 1994 rigward in-networks telematiċi interamministrattivi ta' l-istatistika dwar l-iskambju ta' beni bejn l-Istati Membri (Edicom) [1], u b'mod partikolari l-Artikolu 5 tagħha,
billi l-proposti jiffurmaw parti mill-programm annwali mfassal biex jimplimenta in-numru ta' miżuri previsti fl-Artikolu 1 tad-Deċiżjoni 94/445/KE;
billi, il-Kumitat tal-Programmi Statistiċi tal-Komunitajiet Ewropej stabbilit bid-Deċiżjoni tal-Kunsill Nru 89/382/KEE (Euratom) [2] ta l-opinjoni tiegħu favorevoli dwar l-elaborazzjoni, il-valutazzjoni u l-approvazzjoni ta' dak il-programm annwali;
billi, il-Kumitat ta' l-Istatistika dwar l-iskambju tal-beni bejn l-Istati Membri, stabbilit bir-Regolament tal-Kunsill (KEE) Nru 3330/91 [3], ta l-opinjoni tiegħu favorevoli;
billi l-miżuri li għandhom jiġu applikati b'mod ċentralizzat mill-Kummissjoni, il-Kumitat ta' l-Istatistika dwar l-iskambju tal-beni bejn l-Istati Membri awtorizza, it-tiġdid ta' 15 il-kuntratt konkluż skond il-proċedura indikata fil-Kuntratt Kwadru għall-informatika fis-servizzi 200 Nru DI/496, CCAM avviż 365/93
billi għall-istess numru ta' miżuri ċentralizzati, il-Kumitat ta' l-Istatistika dwar l-iskambju tal-beni bejn l-Istati Membri awtorizza, il-ħruġ u l-għoti ta' 26 tnedija għall-offerti għall-miżuri b'valur totali ta' inqas minn 200000 EKU koperti mill-proċedura ndikata fl-Artikolu 7 ta' l-imsemmija DEĊIŻJONI Nru 94/445/KE;
billi għall-miżuri li għandhom jiġu ċentralizzati fl-Istati Membri, il-Kumitat ta' l-Istatistika dwar l-iskambju tal-beni bejn l-Istati Membri awtorizza, il-konklużjoni ta' 30 proposta ta' kuntratt skond il-proċedura ta' ftehim privat applikabbli għall-proposti ta' għajnuna lill-awtoritajiet statistiċi nazzjonali;
billi il-Kummissjoni għandha tiddeċiedi dwar l-approvazzjoni tal-proposti li jikkwalifikaw għall-finanzjament Komunitarju,
ADDOTTAT DIN ID-DEĊIŻJONI:
Artikolu 1
Il-71 proposta elenkata fl-ANNESS I jistgħu jirċievu il-Finanzjament Komunitarju sa l-ammont indikat f'dak l-Anness.
Artikolu 2
L-Istati Membri huma d-destinatarji ta' din id-Deċiżjoni.
Magħmul fi Brussel, fis-6 ta' April 1995.